సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
సూపర్ స్టార్ సినిమాలో ఒకే ఒక్క పాట!
భారీ బడ్జెట్ చిత్రాల దర్శకుడు శంకర్ డైరెక్షన్‌లో రజినీకాంత్ హీరోగా తెరకెక్కుతున్న సైన్స్ ఫిక్షన్ సినిమా 2.0 మూవీకి సంబంధించిన..
TNN | Updated:
Nov 1, 2016, 04:46PM IST
భారీ బడ్జెట్ చిత్రాల దర్శకుడు శంకర్ డైరెక్షన్&zwnj;లో రజినీకాంత్ హీరోగా తెరకెక్కుతున్న సైన్స్ ఫిక్షన్ సినిమా 2.0 మూవీకి సంబంధించిన లేటెస్ట్ న్యూస్ ఇది. అదేమంటే, ఈ సినిమాలో ఒకే ఒక్క పాట వుండే అవకాశాలున్నాయట. సూపర్ స్టార్ రజినీకాంత్, బ్రిటీష్ బ్యూటీ అమీ జాక్సన్&zwnj;లపై చిత్రీకరించిన ఈ డ్యూయేట్ మొత్తం సినిమాకి హైలైట్ అయ్యే విధంగా ఉక్రెయిన్&zwnj;లోని ఖరీదైన లొకేషన్లలో షూట్ చేసినట్టు మూవీ యూనిట్ సభ్యులు ఒకరు తెలిపారు. మూవీ ఆల్బంలో మొత్తం ఐదారు పాటలు వున్నప్పటికీ.. సినిమాలో మాత్రం ఒకే పాట కనిపించే అవకాశాలున్నాయని సమాచారం. డబుల్ ఆస్కార్ అవార్డ్స్ విజేతగా నిలిచిన ఏ.ఆర్. రెహ్మాన్ మ్యూజిక్ కంపోజిషన్&zwnj;లో రూపొందిన ఈ సాంగ్&zwnj;కి సంబంధించిన షూటింగ్ కూడా ఆల్రెడీ అయిపోయిందని మూవీ యూనిట్ వర్గాలు చెబుతున్నాయి.
ఇదిలావుంటే, ఈ నవంబర్ 20న ముంబైలో మూవీ ఫస్ట్ లుక్ రిలీజ్ చేసేందుకు మరోవైపు ఏర్పాట్లు జరుగుతున్నాయి. ముంబైలో ఈ ఈవెంట్ జరపడం ద్వారా బాలీవుడ్&zwnj;లో సినిమాకు అవసరమైన ప్రచారాన్ని చేసుకోవాలని దర్శకుడు, నిర్మాతలు భావిస్తున్నారు. 2010లో వచ్చిన రోబో (తమిళంలో ఎంథిరన్ అనే టైటిల్) మూవీకి సీక్వెల్&zwnj;గా రూపొందుతున్న ఈ సినిమాపై సూపర్ స్టార్ ఫ్యాన్స్&zwnj;తోపాటు శంకర్ అభిమానుల్లోనూ భారీ అంచనాలే వున్నాయి.